הרב **שלמה מַאטֵה כובש** (נולד כ**מַאטֵה כובש**; 18 במאי 1979) הוא מנהיג תנועת איגוד קהילות שומרי תורה בהונגריה (EMIH) וממייסדיה, יוזם הקרן לפעולה והגנה ומשמש כרבו הראשי של צבא הונגריה, שליח חב"ד וד"ר להיסטוריה.

ביוגרפיה
--------

כובש נולד בבודפשט למשפחה יהודית חילונית. מצד אמו היו מספר רבנים ידועים, כגון הרב שלמה זילברשטיין מבוֹניְהַאד (בהונגרית Bonyhád) והרב ישעיה זילברשטיין מוַאצ (בהונגרית Vác). סבתו של הרב כובש, רוֹזַה כובש (Köves Rózsa) הייתה עיתונאית מוערכת בכתב העת ההונגרי "מַגַ'אר נֵמזֵת" (Magyar Nemzet = "אומה הונגרית").

בילדותו לא קיבל חינוך יהודי. בגיל 11 הכיר את הרב ברוך אוֹבֵרלַנדֵר, שליח חב"ד להונגריה, ובהשפעתו החליט בגיל 13 לעזוב את ביתו לטובת לימודים בישיבה התיכונית Yeshiva High School שבפיטסבורג, פנסילבניה. לאחר לימודיו בפיטסבורג למד במספר ישיבות של חסידות חב"ד בישראל, צרפת וארצות הברית.

לאחר שובו להונגריה ב-2001, למד באוניברסיטת דברצן, שם סיים את הדוקטורט שלו בהיסטוריה. התזה שלו, Zsidó szakadás ("פילוג יהודי"), יצאה לאור כספר בשנת 2009. התזה עסקה בסכסוכי הרבנים של המבורג (1818–1821) ונַאגְ'מִיהַיְ (הו') (עיר בהונגריה הגדולה, כיום בסלובקיה) (1865) וכיצד אלה השפיעו על יהודי הונגריה ואירופה.

הרב כובש החל גם ללמד לתקופה מסוימת באוניברסיטת Eötvös Loránd בבודפשט, בפקולטה למשפט עברי. הוא גם לימד תלמוד במכון הרבנים הנאולוגי.

ב-7 בינואר 2003, בהשתתפות נשיא הונגריה, פרנץ מאדל, הוסמך כובש לרב, ובכך הפך לרב האורתודוקסי הראשון שהוסמך בהונגריה מאז השואה. באירוע נכחו הרב מרדכי אליהו, הרב הראשי לישראל, הרב יצחק יהודא ירוסלבסקי והרב ברוך אוברלנדר (הו') רב קהילת חב"ד בהונגריה.

פעילות
------

הרב כובש פועל רבות בתחומי חינוך יהודי בהונגריה. הקים את בית הספר היסודי הדו-לשוני העברי-הונגרי בית מנחם, בית הספר התיכון רמב"ם (Maimonidész), האוניברסיטה הפתוחה ללימודי יהדות ואת אשכנזיום, החוג למדעי היהדות באוניברסיטת מילטון פרידמן.

הרב כובש מעביר מדי יום את שיעור דף היומי בתלמוד הראשון בשפה ההונגרית, שאותו משדר בלייב באינטרנט.

תנועת איגוד קהילות שומרי תורה בהונגריה (EMIH) בהנהגת הרב כובש פועלת לשימור המורשת היהודית בהונגריה באמצעות פתיחה מחדש של בתי כנסת ואתרים יהודיים היסטוריים רבים ברחבי הונגריה. אלה כוללים את פתיחת בית הכנסת קרן אור ב-2005, בית הכנסת Budavár בגבעת הטירה בבודפשט בשנת 2018, שנבנה במאה ה-14 ולא היה בשימוש מאז פוגרום ב-1686, בית הכנסת ב-סנטנדרה (Szentendre) והמרכז היהודי ZSILIP הממוקם על גדת נהר הדנובה בבודפשט, לתוכו נורו אלפי יהודים בשנים 1944 ו-1945. בית הכנסת של אויבודה (Újbuda) נפתח מחדש רשמית בשנת 2021 לאחר שמונים שנה.

ב-2010, גם בית הכנסת של אובודה, בית כנסת עתיק בן כמאתיים שנה, פתח את שעריו באירוע מתוקשר לאחר שמאז השואה שימש כאולפן הטלוויזיה הלאומית של הונגריה.

ב-2 במאי 2012 מונה על ידי שר ההגנה ההונגרי, צַ'אבַא הֵנְדֵה, לרב הראשי של הכוחות המוזינים של הונגריה.

ב-2015 הושלם בית האירוח בשם "בית הרב" (RabbiHáz) בעיירה מַאד (Mád). העיירה היא נקודת ההתחלה של "דרך הרבנים פועלי הפלאות", אשר אורך כ-150 קילומטרים ועובר דרך 10 עיירות עשירות בהיסטוריה יהודית, באזור טוקאי-הֵג'אַלְיַה (Tokaj Hegyalja) בהונגריה. תנועת איגוד קהילות שומרי תורה בהונגריה (EMIH) בהנהגת הרב כובש הייתה פעילה מרכזית בהחייאת היהדות באזור זה, שבו הקהילות היהודיות נכחדו לאחר השואה.

בשנת 2014 עזר הרב כובש במציאת כ-103 ספרי תורה הונגריים אבודים ברוסיה; שככל הנראה נגנבו מיהודי הונגריה, שרובם גורשו לאושוויץ 70 שנה קודם לכן.

בשנת 2017, פרסמו הרב כובש והרב ברוך אוברלנדר שני ספרים הכוללים 19 חלקים מהתלמוד בתרגום להונגרית, התרגום המקיף הראשון אי פעם לשפה זו. בתקופה זו פתחה איגוד קהילות שומרי תורה בהונגריה (EMIH) בהנהגת הרב כובש גם את מפעל האווזים והעוף הכשר הראשון בהונגריה, ומהגדולים באירופה. המפעל ממוקם בעיירה צֵ'נגֵלֵה (Csengele) ומספקת כבד אווז כשר לשוק בישראל ולמדינות ברחבי העולם.

איגוד קהילות שומרי תורה בהונגריה (EMIH) פעילה במיזמי צדקה וחסד באמצעות רשת בתי האבות Olajág ותנועת הצדקה "צדק" (Cedek), המספקת 1,500 ארוחות חמות מדי יום לנזקקים.

דעות ומחלוקות
-------------

הרב כובש טוען לעדיפות זהות יהודית חיובית המבוססת על מורשת יהודית דתית על פני מה שהוא מכנה "זהות השואה". הרב כובש הואשם לא אחת על ידי הקהילה היהודית הליברלית הניאולוגית (הרפורמית) מאַזִ'יהִיס (Mazsihisz), על כך שאינו רגיש מספיק לשואה ונוהג ב-"רלטיביזם מוסרי".

כשממשלת אורבן חשפה אנדרטה לזכר קורבנות מלחמת העולם השנייה בכיכר החירות בבודפשט, חלק מיהודי הונגריה זעמו וקראו להחרים את אירועי הזיכרון המתוכננים של ממשלת הונגריה לשואה עקב מה שהם ראו כהלבנה וטיוח של תפקידה של הונגריה בהרג וגירוש יהודים בשואה. אולם הרב כובש לא תמך בחרם; במקום זאת, הוא התייחס לאנדרטה כ"סימן לזהות לאומית מבולבלת ולנרטיב לאומי מבולבל", לא כמשהו שהוא ישירות אנטישמי.

EMIH והרב כובש לקחו חלק פעיל במלחמה באנטישמיות בחברה ההונגרית, כולל בפוליטיקה, כגון העימות התקשורתי עם מפלגת הימין הקיצוני Jobbik, שבו סירב לקבל הרב כובש את מכתב הברכה לרגל חג החנוכה של מנהיג המפלגה, וונה גאבור, והתייחס אליו כ-"מכתב ציני ובלתי יאמן, אשר מגיעה ממנהיג מפלגה שעדיין לא שינתה את דעותיה האנטישמיות, ואף אמרה בעבר "אם נעלה לשלטון, נסיים את העבודה שקודמינו הפסיקו" כרמז עבה ליריית עשרות אלפי יהודים למוות על גדות נהר הדנובה".

הרב כובש יזם את הקמת את הקרן לפעולה והגנה (Tett és Védelem Alapítvány או TEV) כדי להילחם באנטישמיות בצורה מתקדמת, המבוססת על רפורמות משפטיות, חקיקה בפועל והעלאת מודעות. המרכז עוקב ומתעד את אנטישמיות הן בהונגריה והן ברחבי אירופה באמצעות דוחות חודשיים, ואף מפעילה קו חם טלפוני לדיווח על מקרי אנטישמיות. הארגון אף מארח כנסים לדיון ב"עתיד היהודים באירופה".

אחת הפעולות בעלות הפרופיל גבוהה של TEV היה המאמץ לחסום את אתר האינטרנט של הימין הקיצוני kuruc.info. אותו כינה ראש הממשלה ויקטור אורבן "המרכז של האנטישמיות בהונגריה". האתר, לעומת זאת, לא השתמש בשרת הונגרי אלא בשרת אמריקאי והוקם על ידי אזרח הונגרי ופעיל נאו-נאצי לכאורה המתגורר שם, Bála Varga (בַאלה וַרְגַה). TEV הגישה תביעות משפטיות נגד וארגה, אשר הטריד ואיים עליה עקב מאמצי הארגון להשבית את אתרו, ואף נפתחה חקירה של ה-FBI, אשר ביקשה להבין מי בהונגריה תומך במאמץ. בסופו של דבר הוצא צו מעצר נגדו, אך וארגה כבר נמלט לקנדה. בשותפות עם הליגה נגד השמצה, TEV אכן הצליחה להסיר את עמוד הפייסבוק של Kuruc. לאחר מכן וארגה פתח עמוד פייסבוק נוסף אך נוספו לה רק חלק קטן מהעוקבים המקוריים שלה.

יש הסבורים כי ארגון TEV אינו ביקורתי מספיק לגבי מספר נושאים רגישים מבחינה פוליטית. לדוגמה, במהלך הקמפיין נגד ג'ורג' סורוס אשר פרסמה בשנת 2017 ממשלת הונגריה המנוהלת על ידי פידס, בשל תמיכת המיליארדר בקליטת הפליטים מסוריה, קרא הרב כובש ליהודי הונגריה לא להתערב במחלוקת סביב סורוס. בעוד מאַזִ'יהִיס (Mazsihisz) סברה שהכרזות שעליהן נכתב "אל תתנו לסורוס לצחוק אחרון" הם אנטישמיות בוטה. לעומת זאת EMIH סברה שאין לערבב בין פעילותו הפוליטית של סורוס עם זהותו היהודית. משרד החוץ הישראלי עצמו פרסם הודעה שבה הודה כי "ממשלת ישראל לעיתים קרובות מסוכסכת עם סורוס" אשר "ללא הרף מנסה לערער את הממשלות שנבחרו באופן דמוקטרי בישראל".

ובכל זאת, הרב כובש מתח ביקורת חריפה כנגד ראש ממשלת הונגריה ויקטור אורבן על כך שקבע בקיץ 2018 שמיקלוש הורטי, שליט הונגריה בזמן השואה, היה לדבריו "פטריוט". עם זאת, הוא נתקל במחלוקת נוספת בנוגע לנושא זה כאשר אמר כי חבר הפרלמנט של סיעת KDNP, אישטבן הוליק, סייע בחידוש החיים היהודיים בהונגריה. ההערה גררה תגובת נגד שכן הוליק דיבר בחום על הורטי וכובש אפילו הופיע בעלון קמפיין הבחירות של הוליק. כובש הגיב באומרו כי הוא מחפש לעבוד עם כל מי שפתוח לקהילה יהודית חזקה יותר בהונגריה וכי הוא "שומר על יחסים טובים גם עם חברי פרלמנט רבים מהאופוזיציה". הוא גם העיר כי הוא "מתחרט" אם הוליק אכן כינה את הורטי פטריוט וחזר על גינוייו הקודמים למילותיו הדומות של אורבן באותו קיץ: "בשום אופן אני לא רואה שזה מקובל שהורטי יוצג כמודל לחיקוי".

ובכל זאת, המראה של השתתפותו בקמפיין למען פוליטיקאי מסוים יצר בלבול, שכן הרב כובש הוא חבר בקהילה היהודית שלדבריה אינה מחויבת לשום מפלגה פוליטית. מבחינה היסטורית, יהודים נהגו להזדהות עם השמאל הפוליטי בהונגריה, דרך אשר הקהילה היהודית הליברלית הניאולוגית (הרפורמית) מאַזִ'יהִיס (Mazsihisz) המשיכה לדבוק בה. הרב כובש לעומת זאת, טען שהקהילה היהודית צריכה להיות עצמאית יותר מבחינה פוליטית. כאשר הופיע העלון של הוליק, כובש טען תחילה שזו הייתה טעות, אבל לאחר מכן חזר בו ואמר לדבריו: "בעצם טוב שפוליטיקאי ימני נוצרי מנהל קמפיין עם תמונה של רב אורתודוקסי; בהתחשב בהיסטוריה של אנשי הימין בהיותם אנטישמיים, זו הייתה הזדמנות מושלמת להילחם נגד מגמה זו".

נושא שנוי במחלוקת מרכזי נוסף עבור הרב כובש היא קידום הסתמכות עצמית של הקהילות היהודיות. מבקרי EMIH ציינו כי היא הפכה יותר ל"כנסייה עסקית" מאשר לארגון דתי. במאמר אחד, EMIH מצוירת כ"אימפריה" הבנויה מכספי מדינה. עם זאת, בעוד שרוב מקומות הפולחן בהונגריה מסתמכים אך ורק על כספי מדינה, EMIH מסתמכת גם על יצירת הזדמנויות עסקיות בתוך הקהילה שלה וביכולתה לפרנס את עצמה, תוך טיפוח פעילות ופרנסה בקהילה שלה.

קהילת מאז'יהיס מתחה ביקורת נוספת על EMIH על הפגנת נוכחותה היהודית הנראית לעין בהונגריה, וטענה כי הדלקת החנוכייה הפומבית של הקהילה ברחבת ניוגטי "Nyugati Tér", ותוכנית ההחלקה על הקרח בשילוב הדלקת חנוכייה הפתוחה בחינם לציבור הרחב, וכן הקמת אוהל בפסטיבל המוזיקה הבינלאומי,'פסטיבל סיגט' (Sziget Fesztivál) יתדלקו את האנטישמיות בהונגריה. הרב כובש לעומת זאת טען, ש"למרבה הצער, דעה זו נובעת מבורות וכי פעילויות אלו עוזרות לטפח את ההבנה של היהדות עבור יהודים ולא-יהודים כאחד, ולפנות לאותם יהודים שאולי מבקשים לגלות וללמוד יותר על המורשת שלהם".

היהדות האורתודוקסית ויחסה למודרנה היא זירה בולטת נוספת עבור הרב כובש, בה הוא טוען שיש להשתמש בכל הכלים של המודרניות, בין אם זה הופעת רוק או פסטיבל יהודי מסורתי, כדי לעזור לקהילה הסובבת להבין טוב יותר מה מייצגת היהדות. הרב כובש טוען שיש להשתמש בכל הדרכים הקיימות כדי להפיץ את המסורת והערכים היהודיים ולקדם השקפה חיובית יותר על יהודים. גישה זו מבוססת על הפילוסופיה החב"דית בה הוא נוקט, המדגישה את שמחת החיים ואת הסיבות העומדות מאחורי החגיגה הדתית.

הרב כובש עלה לכותרות כאשר פוליטיקאי מהימין הקיצוני וסגן נשיא מפלגת יוביק לשעבר, צ'ונאד סגדי, ביקש פגישה עם הרב כדי לדון בגילוי שורשיו היהודיים. סגדי אמר שהוא התנצל בפני סבתו היהודייה - ניצולת שואה - על היותו אחד הכוחות מאחורי מפלגת יוביק האנטישמית ביותר ואחד הקולות החזקים והבולטים ביותר של מסעות השנאה הרבים שלה, אך "הרגיש שזה לא מספיק". באשר להחלטתו של הרב כובש לפגוש את סגדי, הרב אמר ש"לא באמת הייתה לו ברירה" ולקח על עצמו את המשימה להדריך את סגדי ב"חשבון נפש רציני" כדבריו, מה שהוביל את הפוליטיקאי לשעבר של יוביק להפוך, כדברי ה"טיימס אוף ישראל", "מנודה במפלגתו". המפלגה הכריחה את מנהיגה לשעבר לפרוש, בטענה שזה לא בגלל זהותו היהודית אלא מפני שהציע שוחד כדי לשמור על זהותו היהודית בסוד.

קהילת מַזִ'יהִיס הנאולוגית (רפורמית) מתחה ביקורת חריפה על הרב כובש, גם בגלל קבלת צ'ונאג סגדי וגם לאחר מכן בגלל חשדנותו באשר ל"מעבר" של מפלגת יוביק להיות "מפלגת מרכז" (לאחר שסגדי עזב את המפלגה).

הרב כובש טוען כי עברה של מפלגת יוביק הפך אותה לסמל של גזענות ואנטישמיות ושהיא תצטרך לעשות הרבה יותר מאשר פשוט לומר שהיא השתנתה. הייתה מחלוקת נוספת כאשר כובש דחה למעשה את ברכת החנוכה של מנהיג המפלגה, גאבור וונה בשנת 2016. באומרו "זהו מכתב ציני ובלתי יאמן, אשר מגיע ממנהיג מפלגה שעדיין לא שינתה את דעותיה האנטישמיות, ואף אמרה בעבר "אם נעלה לשלטון, נסיים את העבודה שקודמינו הפסיקו" כרמז עבה ליריית עשרות אלפי יהודים למוות על גדות נהר הדנובה. מר וונה כנראה נאיבי או אולי אף אופטימית מדי, אם הוא חושב שברכת חנוכה אחת תמחק איכשהו שנים של אנטישמיות."

בית הגורלות
-----------

פרויקט מוזיאון "בית הגורלות" שיזמה במקור ממשלת הונגריה ב-2013 נועדה ליצור חוויה בלתי נשכחת ומעוררת מחשבה, אשר מעבירה ערך מוסף, באמצעות אמצעים טכנולוגיים מתקדמים, עבור אנשים המעוניינים ללמוד עוד על השואה.

אף על פי שבניית בניין המוזיאון (כ-9,200 מטר רבוע) הושלם כבר ב-2015, הפרויקט נעצר בגלל מחלוקת סביב האוצרת המובילה של הפרויקט, מאריה שמידט, שלדברי קהילת מַאז'יהיס הייתה מעורבת מדי פוליטית ואולי אף התכוונה לטייח את תפקידה של הונגריה בשואה ובגירוש יהודי הונגריה.

לאחר שנים רבות של עיכוב, קיבל לידיו הרב כובש את הפרויקט על פי בקשת ממשלת הונגריה. ובכל זאת, היו שטענו שהוא רק מחפה על שמידט ועל הכוונות הפוליטיות הנסתרות והזדוניות של הממשלה.

הרב כובש מצדו הדף את הטענות הללו, וקבע כי אלו המסעירים את הרוחות "מבקרים תוכן שכלל לא קיים עדיין", וביקש מהמבקרים, במיוחד מנשיא קהילת מַאז'יהיס הנאולוגית, אנדראש הייזלר, "לשים בצד את האג'נדות הפוליטיות, את הפוליטיקה הקהילתית ואת האינטרסים האישיים שלו".

ה"דיילי ביסט" הרחיק לכת וכינה את שמידט "מנהיגת התנועה לשכתוב את השואה" ואת המוזיאון עצמו "מוזיאון שואה רוויזיוניסטי". פרשנות נוספת של היסטוריון מיד ושם ב"טיימס אוף ישראל" כינתה את מה שנראה כניסיונות לגרום להונגרים להיראות "חסרי אשמה" כ"זיוף חמור של ההיסטוריה".

לאור המחלוקת המתמשכת והסחת הדעת מהעבודה החשובה שעל כף המאזניים, סילק הרב כובש את שמידט מעבודה על הפרויקט, ומינה את יצחק מאיס, היסטוריון שואה ידוע ומומחה מוזיאונים מוערך, שעמד בראש מוזיאון יד ושם בין 1983 ל-1995. ושכר גם את Gallagher & Associates מוושינגטון עבור עיצוב ויצירת חלקו הפרקטי של הפרויקט;

כחלק מהפרויקט התייעצו עם מוזיאולוגים רבים המובילים בתחום השואה, ורואיינו כמעט 150 ניצולים ומצילים.

"אני רוצה שהמבקרים במוזיאון יכירו יהודים לא רק כקורבנות אומללים, אלא גם כשורדים של אלפי שנות ערכים, כדמויות בולטות במודרניזציה של אירופה והונגריה". לדבריו "התערוכה נבנית סביב חמישה עקרונות: הֵקשר היסטורי, מעורבות רגשית של הצופה, הזמנה להתחבר אישית לנושא, נקודת המבט היהודית, והצגת התוכן שפה מודרנית."

תפקידים
-------

מאז 2004: מנהיג איגוד קהילות שומרי תורה בהונגריה (EMIH)

מאז 2010: רב בית הכנסת העתיק באובודה

מאז 2012: הרב הראשי של הכוחות המזוינים של הונגריה

מאז 2018: מנהיג פרויקט מוזיאון "בית הגורלות"

פרסים
-----

* מסדר ההצטיינות ההונגרי

ספריו
-----

* ברוך אוברלנדר – שלמה כובש: Zsidó jog és etika (משפט ואתיקה יהודית). מחקרים בנושאים חברתיים מודרניים; 2009
* Zsidó szakadás – Hamburgtól Nagymihályig (פילוג יהודי - מהמבורג ועד נָגְ'מִיהַאיְ). התפתחויות היסטוריות יהודיות באירופה ובהונגריה לאור סכסוכי הרבנים של המבורג (1818-1821) ונַאגְ'מִיהַיְ (הו'); 2009
* Talmud. פרקים נבחרים, 1-2; אוברלנדר ברוך ושלמה כובש, בודפשט, 2017

חיים אישיים
-----------

הרב כובש נשוי לדבורה לאה אוירכמן, הם גרים בבודפשט מאז 2002 ויש להם חמישה ילדים.

קישורים חיצוניים
----------------

ויקישיתוף מדיה וקבצים בנושא **שלמה כובש** בוויקישיתוף
* מילה של חסיד באתר שטורעם

הערות שוליים
------------

1. ↑  Bemutatkozás, Zsido.com, ‏2014-05-28 (בהונגרית)
2. ↑  Mi az a Tett és Védelem Alapítvány? :: Valeria-politikai-weboldala0, valeria-politikai-weboldala0.webnode.hu, ‏2018-02-13 (בהונגרית)
3. 1 2  Küldetés, TEV, ‏2017-05-09 (ב־)
4. ↑  Hende Csaba, Hungarian Defence Minister 2010-2014, Az országot, a Magyar Honvédséget szolgálva, Kormányzat, ‏2012/05/02
5. ↑  Chabad Rabbi Becomes Chief Rabbi of Hungarian Army, chabad.org
6. ↑  Hungary Gains Orthodox Rabbi, Los Angeles Times, ‏2003-01-08 (באנגלית אמריקאית)
7. ↑  Maimonidész Zsidó Gimnázium, Maimonidész Zsidó Gimnázium (בהונגרית)
8. ↑  zsido.com, Ahol minden gyerek fontos – Bemutatkozik a Maimonidész Gimnázium, Zsido.com, ‏2017-01-20 (בהונגרית)
9. ↑  Zsidó Tudományok Szabadegyeteme, ZSTSZ (בהונגרית)
10. ↑  Ashkenazium - Jewish Studies in Budapest, www.ashkenazium.eu (באנגלית)
11. ↑  Napi Talmud - Dáf Hájomi - YouTube, www.youtube.com
12. ↑  Daf Jomi, Napi Talmud tanulás zsinagógánkban minden hétköznap reggel 2020.01.02-2027.06.07. Slomó rabbinkkal, a Facebookon online követhető hétvégén is! Nézzétek!, Óbudai Zsinagóga honlapja (בהונגרית)
13. ↑  400 שנה אחרי שנסגר: בית הכנסת נפתח מחדש, באתר סרוגים
14. ↑  דן לביא, לאחר 332 שנים: אחד מבתי הכנסת העתיקים בהונגריה נפתח מחדש, באתר ישראל היום Israel Hayom
15. ↑  Yaakov Schwartz, In Budapest, a medieval synagogue dormant for hundreds of years is rededicated, www.timesofisrael.com (באנגלית אמריקאית)
16. ↑  , Nyolcvan év után visszakapja eredeti funkcióját Újbuda zsinagógája,  (בהונגרית)
17. ↑  ynet (2010-09-07). "בית הכנסת העתיק ביותר בהונגריה נחנך מחדש". *Ynet*. נבדק ב-2022-04-26.
18. ↑  "Hungary: Old Budapest Synagogue to Be Rededicated". *Haaretz* (באנגלית). נבדק ב-2022-04-26.
19. ↑  Budapest Reopens Oldest Synagogue Amid Concerns of Extremism, VOA (באנגלית)
20. ↑  After 60 Years, Óbuda Synagogue To Open Its Doors For Rosh Hashana, Chabad Lubavitch World Headquarters, ‏2010-08-25 (באנגלית אמריקאית)
21. ↑  Az országot, a Magyar Honvédséget szolgálva, Kormányzat
22. ↑  Bringing back the sound of music to abandoned shuls, www.thejc.com
23. ↑  103 ספרי תורה עתיקים יוחזרו לעם היהודי, באתר כיכר השבת, ‏2017-01-31
24. ↑  מדוע מסתירים הרוסים 103 ספרי תורה?, באתר בחדרי חרדים
25. ↑  "Hungarian rabbi finds 103 stolen Torah scrolls in Russia". *Reuters* (באנגלית). 2014-02-18. נבדק ב-2022-04-26.
26. ↑  <img alt='Daily News' src='https://secure.gravatar.com/avatar/48952262d60591993cdba3f8dfba1dbe?s=44, #038;d=mm, #038;r=g' Srcset='https://Secure.gravatar.com/Avatar/48952262d60591993cdba3f8dfba1dbe?s=88, #038;d=mm, #038;r=g 2x' class='avatar avatar-44 photo' height='44' width='44' /> Daily News, First Hungarian edition of Talmud’s parts published, Daily News Hungary, ‏2017-07-05 (באנגלית אמריקאית)
27. ↑  Hungarian PM vows to protect Jewish rituals ahead of opening of kosher slaughterhouse, Jewish Telegraphic Agency, ‏2017-07-14 (באנגלית אמריקאית)
28. ↑  Europe’s only kosher slaughterhouse for geese switches to chicken due to coronavirus, www.timesofisrael.com (באנגלית אמריקאית)
29. ↑  Ebéd csak józanul – Népkonyha a másik Magyarországnak, 168.hu (בהונגרית)
30. ↑  "Hungary PM defends contested monument to Nazi victims". *Reuters* (באנגלית). 2014-01-22. נבדק ב-2022-04-26.
31. ↑  MacKinnon, Mark (2014-12-15). "Statue in Budapest based on Second World War evokes dark history". *The Globe and Mail* (בCanadian English). נבדק ב-2022-04-26.
32. ↑  Fear and loathing in Budapest, The Jerusalem Post | JPost.com (באנגלית אמריקאית)
33. ↑  Origo, Köves Slomó: Hiteltelen és cinikus Vona hanukai üzenete,  (בהונגרית)
34. ↑  Köves Slomó: Hiteltelen és cinikus Vona hanukai üzenete, Origo.hu
35. ↑  *Netanyahu reacts to CNN poll on anti-Semitism - CNN Video*, נבדק ב-2022-04-26
36. ↑  EU to take up the fight against anti-Semitism with Hungarian lead, TEV, ‏2018-11-21 (באנגלית אמריקאית)
37. ↑  Hungary pledges $3.4 million to fight anti-Semitism in Europe, Jewish Telegraphic Agency, ‏2018-11-28 (באנגלית אמריקאית)
38. 1 2  Jewish future to be discussed in Hungary summit, Israel National News (באנגלית)
39. ↑  Dan Pine, Anti-Semitic Hungarian website has ties to Healdsburg man, J. ‏2012-09-14 (באנגלית אמריקאית)
40. ↑  Fox Rothschild LLP — Attorneys at Law, www.foxrothschild.com
41. ↑  Facebook removes page of Hungarian anti-Semitic website, Jewish Telegraphic Agency, ‏2013-07-18 (באנגלית אמריקאית)
42. ↑  "כך עזרו יועציו הפוליטיים של נתניהו ליצור את הקמפיין האנטישמי נגד סורוס". *הארץ*. נבדק ב-2022-04-26.
43. 1 2  Hungarian government denies ending anti-Soros campaign early, Jewish Telegraphic Agency, ‏2017-07-12 (באנגלית אמריקאית)
44. ↑  אייכנר, איתמר (2017-07-09). "נתניהו דרש, ומשרד החוץ חזר בו מגינוי ממשלת הונגריה על הקמפיין נגד ג'ורג' סורוס". *Ynet*. נבדק ב-2022-04-26.
45. ↑  zsido.com, Köves Slomó: Horthy nem volt államférfi, Zsido.com, ‏2017-06-26 (בהונגרית)
46. 1 2  Church and State? Hungarian Religious Leaders’ Recent, Controversial Endorsements of Political Figures, Hungary Today, ‏2018-02-06 (באנגלית)
47. ↑  - Staff, Slomó Köves's endorsement of Fidesz candidate triggers storm of indignation, The Budapest Beacon, ‏2018-02-06 (באנגלית אמריקאית)
48. ↑  Haszán Zoltán, Köves Slomó (rabbi) nem tudta, hogy Hollik István (KDNP) szórólapjára kerül majd, 444, ‏2018-02-07 (בהונגרית)
49. ↑  Több mint kóser, Magyarnarancs.hu (בהונגרית)
50. ↑  *עובדה אחת בשבוע - "צ'ונאד סגדיי, יהודי"*, נבדק ב-2022-04-27
51. ↑  MTI, Szegedi Csanád ellátogatott a rabbihoz, index.hu, ‏2012-08-06 (בהונגרית)
52. 1 2  Condé Nast, Anti-Semite And Jew, The New Yorker, ‏2013-11-04 (באנגלית אמריקאית)
53. ↑  Far-right Jobbik Party’s Csanad Szegedi and the glass house, Times Of Israel
54. ↑  ÚJ ÉLET, Csanád és Máté, Mazsihisz.com
55. ↑  Jobbik's Gábor Vona wishes Happy Hanukkah to Hungarian Jews and sparks controversy, Hungarian Free Press, ‏2016-12-30 (באנגלית אמריקאית)
56. ↑  "Hungary's Jobbik gets double rebuff for Hannukah greetings to Jews". *Reuters* (באנגלית). 2016-12-30. נבדק ב-2022-04-27.
57. ↑  "מוזיאון שואה או טיוח היסטורי?". *הארץ*. נבדק ב-2022-04-28.
58. ↑  Yaakov Schwartz, Head of contested Hungary Shoah museum takes aim at ‘irresponsible’ opponents, www.timesofisrael.com (באנגלית אמריקאית)
59. ↑  אייכנר, איתמר (2018-12-10). "קרע בקהילה היהודית בהונגריה: "לא כל דבר זה אנטישמיות"". *Ynet*. נבדק ב-2022-04-28.
60. ↑  Tarnopolsky, Noga (2018-12-12). "Netanyahu's Negotiating With Neo-Fascists for a 'Consensus View' of the Holocaust". *The Daily Beast* (באנגלית). נבדק ב-2022-04-28.
61. ↑  Commemorating the Murder of Jews, Avoiding Responsibility, blogs.timesofisrael.com (באנגלית אמריקאית)
62. ↑  Controversial historian no longer involved in Hungarian Holocaust museum, The Jerusalem Post | JPost.com (באנגלית אמריקאית)
63. ↑  Köves Slomó: Az "ellenséges légkör" miatt végleg kivonul a sajtóból az EMIH, hvg.hu, ‏2020-09-30
64. ↑  Baltimore Jewish Life | Retired Hungarian Gymnast, Jewish Communal Leader Among Recipients of the "Hungarian Order of Merit", www.baltimorejewishlife.com

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007298088305171
* GND: 140784950
* ISNI: 0000 0000 8287 6858
* LCCN: n2007036898
* VIAF: 107772402
* WorldCat: lccn-n2007036898

 |